Pirkimo Specialiųjų sąlygų 6 priedas

**PREKIŲ PIRKIMO–PARDAVIMO SUTARTIS**

**SPECIALIOSIOS SĄLYGOS**

20 m. d. Nr.

Vilnius

Sutarties šalys:

**PIRKĖJAS**

|  |  |
| --- | --- |
| **Pavadinimas** | AB Vilniaus šilumos tinklai |
| **Buveinės adresas** | Elektrinės g. 2, 03150 Vilnius |
| **Adresas korespondencijai** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** |  |
| **Telefonas** | 19118 |
| **El. pašto adresas** | [info@chc.lt](mailto:info@chc.lt) |

**TIEKĖJAS**

|  |  |
| --- | --- |
| **Pavadinimas** | UAB „Taiklu“ |
| **Buveinės adresas** | Universiteto g. 1A, Kaunas |
| **Juridinio asmens kodas** | 304437662 |
| **PVM mokėtojo kodas** | LT100010626312 |
| **Banko sąskaita** | LT987290000015467528 |
| **Atstovas ir atstovavimo pagrindas** |  |
| **Telefonas** | +37067033734 |
| **El. pašto adresas** |  |

1. **SUTARTIES DALYKAS**

1.1. Sutarties dalykas yra **Elektrotechninių prekių** (toliau – **Prekės**) **pirkimas–pardavimas**. Prekių techniniai reikalavimai nurodyti Specialiųjų sąlygų 1 priede Prekių pirkimo techninė specifikacija.

1. **SUTARTIES KAINA IR / ARBA KAINODAROS TAISYKLĖS, MOKĖJIMO SĄLYGOS**

2.1. Sutarčiai taikomas kainos apskaičiavimo būdas – fiksuotas įkainis su peržiūra. Pirkėjas perka Prekes pagal poreikį Specialiųjų sąlygų 2 priede „Pasiūlymo forma“nurodytais įkainiais*,* **neviršijant Specialiųjų sąlygų 2.2 punkte nurodytos Sutarties maksimalios kainos**. Pirkėjas neįsipareigoja išpirkti Prekių preliminaraus kiekio ar bet kokios jo dalies (jeigu Sutartyje yra nurodyti Prekių preliminarūs kiekiai). nepaisant to, Prekių preliminarūs kiekiai nėra laikomi maksimaliais kiekiais. Pirkėjas taip pat neįsipareigoja išpirkti Prekių Specialiųjų sąlygų 2.2 punkte nurodytai Sutarties maksimaliai kainai ar bet kokiai jos daliai.

2.2. Sutarties maksimali kaina yra 80.000,00 Eur be PVM (aštuoniasdešimt tūkstančių eurų, 00 ct)neįskaitant pridėtinės vertės mokesčio (toliau – **PVM**). Sutarčiai taikomas 21 proc. dydžio PVM – 16.800,00 Eur (šešiolika tūkstančių aštuoni šimtai eurų, 00 ct). Sutarties maksimali kaina, įskaitant PVM – 96.800,00 Eur (devyniasdešimt šeši tūkstančiai aštuoni šimtai eurų, 00 ct).

2.3. Paslaugų įkainiai Sutarties galiojimo laikotarpiu galės būti perskaičiuojami ir keičiami, jeigu Lietuvos Respublikos metinė infliacija pagal suderintą vartotojų kainų indeksą, remiantis Lietuvos Respublikos statistikos departamento duomenimis, buvo didesnė nei 5 proc. arba mažesnė nei -5 proc., pirmą kartą perskaičiuojant ne ankščiau kaip praėjus 1 (vieneriems) metams po Sutarties įsigaliojimo. Paslaugų įkainių perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti Paslaugų įkainius. Paslaugų įkainiai perskaičiuojama pagal žemiau pateiktą formulę:

Cpn = Sn x (1 + I / 100), kur

Cpn – perskaičiuoti Paslaugų įkainiai;

Sn – Sutartyje (tiekėjo pasiūlyme) nustatyti Paslaugų įkainiai;

I – Lietuvos Respublikos metinė infliacija pagal suderintą vartotojų kainų indeksą (infliacijos atveju teigiamas dydis, defliacijos atveju – neigiamas).

Duomenų šaltinis - <http://www.stat.gov.lt>, Pagrindiniai Lietuvos Respublikos rodikliai.

2.4. Pirkėjas sumoka Tiekėjui už tinkamai įvykdytus Pirkėjo užsakymus per Bendrųjų sąlygų 5.11 punkte nustatytą terminą pagal Sutarties BD nuostatas.

**3. PREKIŲ KOKYBĖ IR PATIEKIMO TVARKA**

3.1. Prekės turi būti patiektos kokybiškos pagal Sutartyje ir jos prieduose nustatytus reikalavimus. Pirkėjui, vadovaujantis Bendrųjų sąlygų 6 skyriaus nuostatomis, nustačius, kad Prekės turi trūkumų / defektų, Tiekėjas privalo ištaisyti Prekių trūkumus / defektus per 48 val. nuo Pirkėjo pranešimo el. paštu arba telefonu gavimo dienos.

3.2. Prekės turi būti pristatytos per Techninės specifikacijos 4.4. p. nurodytą terminą.

3.3. Prekių pristatymo vieta – Elektrinės g. 2, Ateities g. 12, Pramonės g. 95, Vilnius.

3.4. Prekes priimti ir pasirašyti Prekių priėmimo–perdavimo aktą turinčio teisę Pirkėjo įgalioto asmens kontaktiniai duomenys: Apie Pirkėjo įgalioto asmens pasikeitimą Pirkėjas informuoja Tiekėją Specialiosiose sąlygose nurodytu Tiekėjo elektroniniu paštu ir atskiras Sutarties pakeitimas ar atskiras įgaliojimų įforminimas dėl šios priežasties nebus atliekamas.

3.5. Pristatydamas Prekes Pirkėjui, Tiekėjas privalo pateikti Bendrosiose sąlygose (pridedamos 4 priede) nurodytus dokumentus bei techninės specifikacijos 4 skyriuje nurodytus dokumentus.

**4. PREKIŲ KOKYBĖS GARANTIJA**

4.1. Prekių kokybės garantijos taikymo tvarka nustatyta Bendrųjų sąlygų 7 skyriuje.

**5. ŠALIŲ ATSAKOMYBĖ**

5.1. Jeigu Tiekėjas vėluoja patiekti, pakeisti Prekes ar ištaisyti jų trūkumus, Pirkėjas nuo kitos dienos Tiekėjui skaičiuoja 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo visos sutarties vertės, neįskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuoSutarties kainos, neįskaitant PVM.

5.2. Jei Pirkėjas uždelsia atsiskaityti už tinkamai Tiekėjo patiektas ir perduotas kokybiškas Prekes per Sutartyje nurodytą terminą, Tiekėjas nuo kitos dienos skaičiuoja Pirkėjui 0,1 (vienos dešimtosios) procento dydžio delspinigius nuo neapmokėtos sumos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo Sutarties kainos, neįskaitant PVM.

**6. SUTARTIES GALIOJIMO TERMINAS**

6.1. Sutartis laikoma sudaryta ir įsigalioja ją pasirašius įgaliotiems Šalių atstovams.

6.2. Sutartis galioja iki visiško Sutartinių įsipareigojimų įvykdymo.

6.3. Sutartinių įsipareigojimų galiojimo terminas – 2 metai nuo sutarties pasirašymo dienos arba kol bus pasiekta Prekių Specialiųjų sąlygų 2.2 punkte nurodyta Sutarties maksimali kaina.

**7. KITOS NUOSTATOS**

7.1. Sutarčiai taikomos Bendrosios sąlygos, su kurių nuostatomis Tiekėjas yra susipažinęs ir jas vykdys.

7.2. Tiekėjas yra registruotas PVM mokėtoju Lietuvos Respublikoje. Jei Tiekėjas yra registruotas PVM mokėtoju kitoje ES valstybėje, nurodyti kokioje ES valstybėje.

7.3. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai. Sutartis sudaryta lietuvių kalba, yra Šalių perskaityta ir suprasta.

**8. PAKEIČIAMOS SUTARTIES BD SĄLYGOS**

8.1. Sutarties bendrosios sąlygos papildomos 6.17. punktu „Pirkėjas turi teisę Sutarties galiojimo laikotarpiu pareikalauti iš Tiekėjo pateikti pagrindžiančius dokumentus dėl jo teikiamų prekių (įskaitant jų sudedamąsias dalis) ir teikiamų paslaugų atitikties Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo 58 straipsnio 41 dalies 3 punkto nuostatoms“.

8.2. Sutarties bendrosios sąlygos papildomos 14.3.12 punktu „paaiškėjo Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo 58 straipsnio 41 dalyje nurodytos aplinkybės”;

**9. ŠALIŲ PARAŠAI**

|  |  |
| --- | --- |
| **Pirkėjas**  **AB Vilniaus šilumos tinklai** | **Tiekėjas**  UAB „Taiklu“ |
|  |  |
|  |  |
|  |  |
|  |  |
|  |  |

[*Atstovo pareigos, vardas, pavardė*][*Atstovo pareigos, vardas, pavardė*]

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (parašas)

A.V. *(jei taikoma)* A.V. *(jei taikoma)*

Data: \_\_\_\_\_\_\_\_\_\_\_\_\_\_\_\_ Data: \_\_\_\_\_\_\_\_\_\_\_\_\_\_\_\_

|  |
| --- |
|  |