**AB Vilniaus šilumos tinklai**

**TECHNINĖ SPECIFIKACIJA**

1. **PIRKIMO OBJEKTAS**
   1. AB Vilniaus šilumos tinklai (toliau – Užsakovas) ketina įsigyti elektrotechnines prekes (elektros aparatūra, naudojama grandinėms įjungti, išjungti, perjungti, apsaugoti) (toliau – Prekės), skirtas Užsakovo elektrinių elektros įrenginių funkcionavimo ir saugios eksploatacijos užtikrinimui po avarijų, gedimų, esant įrenginių nusidėvėjimui (toliau – Pirkimas).
2. **PIRKIMO OBJEKTO PRITAIKYMO SRITIS** 
   1. Užsakovas vykdo šilumos ir elektros energijos gamybos, šilumos ir karšto vandens tiekimo bei nepriklausomo elektros energijos tiekimo veiklą. Šiai veiklai užtikrinti Užsakovas eksploatuoja šilumos ir elektros gamybos bei tiekimo į objektus įrenginius visame Vilniaus mieste. Siekiant užtikrinti šių objektų įrenginių patikimą darbą, būtina atlikti skubius, neatidėliotinus remonto darbus įvykus elektros įrenginių gedimams bei planinius remonto ir techninės priežiūros darbus, kurių metu bus naudojami įvairūs elektrotechniniai gaminiai.
   2. Tiekėjas negali siūlyti Prekių (įskaitant jų sudedamąsias dalis) ar paslaugų, jei prekių (įskaitant jų sudedamąsias dalis) kilmė yra ar paslaugos teikiamos iš Viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų.
3. **PIRKIMO OBJEKTO APIMTYS**
   1. Perkamų Prekių preliminarus sąrašas pateiktas Techninės specifikacijos Priede Nr. 1, o Prekių grupės nurodytos Techninės specifikacijos 2 priede. Užsakovas neįsipareigoja nupirkti visų nurodytų Prekių apimties ir (ar) kiekio ar bet kokios dalies.
   2. Numatomų įsigyti Prekių sąrašas yra preliminarus ir nėra baigtinis. Pirkėjas gali pirkti kitų, Techninės specifikacijos priede Nr. 1 nenurodytų Prekių iš Tiekėjo turimo prekių asortimento, kuris atitinka Techninės specifikacijos priede Nr. 2 nurodytas grupes. Minėtos prekės sudarys ne daugiau kaip 10 procentų maksimalios sutarties kainos sutarties galiojimo laikotarpiu.
   3. Prekės bus perkamos pagal Užsakovo poreikį.
4. **4. REIKALAVIMAI PIRKIMO OBJEKTUI**
   1. Tiekėjas privalo tiekti Prekes pagal atskirus Pirkėjo užsakymus.
   2. Užsakymus Pirkėjas teiks el. paštu ir/ar per elektroninę prekių užsakymo platformą - internetinę parduotuvę (jeigu turi).
   3. Planuojama pristatomų Prekių kiekvieno užsakymo minimali vertė ne mažesnė kaip 50,00 (penkiasdešimt) eurų be PVM. Jeigu užsakymo vertė mažesnė nei 50 (penkiasdešimt) Eurų, Tiekėjas privalo sudaryti Pirkėjui galimybę užsakytas Prekes atsiimti savo jėgomis iš Tiekėjo Vilniaus mieste esančių Prekių atsiėmimo vietų. Prekės atsiėmimo vietoje turi būti paruoštos per 2 (dvi) darbo dienas nuo užsakymo el. paštu ir/ar per elektroninę prekių užsakymo platformą - internetinę parduotuvę pateikimo dienos. Pirkėjas užsakyme gali nustatyti ilgesnius Prekių paruošimo atsiėmimui terminus
   4. Tiekėjas savo sąskaita ne vėliau kaip per 2 (dvi) darbo dienas nuo užsakymo el. paštu ir/ar per elektroninę prekių užsakymo platformą - internetinę parduotuvę pateikimo dienos, pristato Prekes Pirkėjui Pirkėjo darbo laiku (I-V 7:30 – 15:30 val.) užsakyme nurodytu adresu. Pirkėjo objektų, į kuriuos reikės pristatyti Prekes, sąrašas pateikiamas Techninės specifikacijos 3 priede. Pirkėjas užsakyme gali nustatyti ilgesnius Prekių pristatymo terminus.
   5. Tiekėjo Prekių atsiėmimo vietoje Prekės Pirkėjui turi būti išduodamos pagal Pirkėjo nurodytą įgaliotų asmenų sąrašą, turinčių teisę paimti Prekes iš Tiekėjo, pateikus asmens tapatybę įrodantį dokumentą (pasą, asmens tapatybės kortelę ar naujo pavyzdžio vairuotojo pažymėjimą).
   6. Tiekėjas negali Pirkėjui taikyti neapmokėtos Prekių sumos limito bei kitų Prekių išdavimo apribojimų.
   7. Prekės turi būti kokybiškos, atitikti Lietuvos Respublikoje galiojančius standartus ir būti tinkamos naudoti pagal jų tikslinę paskirtį, neturėti paslėptų trūkumų, dėl kurių Prekių nebūtų galima naudoti pagal jų tikslinę paskirtį arba dėl kurių sumažėtų Prekių naudingumas.
   8. Prekės turi būti naujos, nenaudotos, gamykliniame įpakavime užtikrinančiame prekių saugumą jas transportuojant bei sandėliuojant.
5. **REIKALAVIMAI PIRKIMO OBJEKTUI**
   1. Visoms Prekėms turi būti suteikiama prekės gamintojo nurodoma maksimali garantija (ne trumpesnė kaip 12 mėnesių).
   2. Garantinis terminas pradedamas skaičiuoti nuo kokybiškų Prekių pristatymo Užsakovui ir Prekių priėmimo – perdavimo akto pasirašymo dienos.
   3. Tiekėjas garantuoja, kad garantiniu laikotarpiu nustatyti Prekių trūkumai bus šalinami nemokamai arba sugedusias Prekes pakeičiant naujomis sutartyje nustatytais terminais.
   4. Nekokybiškos Prekės turi būti pakeičiamos naujomis visą Prekių garantinį laikotarpį sutartyje nustatytais terminais.
6. **DOKUMENTAI, REIKALINGI PIRKIMO OBJEKTO TECHNINĖMS SAVYBĖMS IR KOKYBEI PATVIRTINTI**
   1. Su įsigytomis Prekėmis Pirkėjui pateikiamas Prekių priėmimo – perdavimo aktas arba kitas dokumentas, kuriame nurodomas Prekių asortimentas ir kiekis.
   2. Įsigytoms Prekėms turi būti pateikiama visa Prekių gamintojo pridedama (komplektuojama) dokumentacija: gamintojo sertifikatai, medžiagų kokybės pažymėjimai ir/ar deklaracijos, naudojimo, montavimo ir/ar surinkimo instrukcijos ir kita (priklausomai nuo prekių rūšies).
   3. Įsigytoms cheminėms medžiagoms ir preparatams turi būti pateikiami Saugos duomenų lapai (SDL) lietuvių kalba, parengti pagal 2020 m. birželio 18 d. Reglamentą (ES) Nr. 2020/878 kuriuo iš dalies keičiamas Europos Parlamento ir Tarnybos reglamentas (EB) Nr. 1907/2006 Dėl cheminių medžiagų registracijos, įvertinimo, autorizacijos ir apribojimų (REACH). Tiekėjas pateikia Pirkėjui SDL ne vėliau kaip per 1 (vieną) savaitę nuo prekių pirkimo dienos, išsiunčiant juos Pirkėjo nurodytu elektroniniu pašto adresu.
   4. Visa su Prekėmis pateikiama dokumentacija turi atitikti galiojančių teisės aktų reikalavimus.
   5. Dokumentai pateikiami lietuvių arba originalo kalba su vertimu į lietuvių kalbą (iš anglų kalbos versti nereikia).
7. **7. PRIEDAI**

6.1 Priedas 1. Preliminarus perkamų prekių sąrašas.

6.2 Priedas 2. Perkamų prekių grupės sąrašas.

6.3. Priedas 3. Objektų sąrašas.